तीज महोत्सव को मौके पर नेपाली समाज की महिलाएं सोलह श्रृंगार कर गोलमुरी नेपाली समाज समिति परिसर स्थित पशुपति नाथ मंदिर पहुंचीं और शिव पावर्ती की पूजा अर्चना की। बुधवार की शाम करीब साढ़े चार बजे तक पूजा चली। जिसके बाद महिलाओं ने समिति परिसर में ही संगीत के धुन पर नृत्य करना शुरू कर दिया। महिलाएं निर्जला व्रत रखने के बावजूद अपने अपने पतियों को रिझाने के लिए उनके सामने जमकर नृत्य करती रहीं। वहीं व्रतधारी महिलाएं शाम को अपने अपने घर बाद अपने पति के पांव पानी से धोकर उस पानी को प्रसाद समझ कर ग्रहण किया और पति की लंबी उम्र की कामना की।